सरकार की उपलब्धि लोगों तक पहुंचाएं : सांसद
कसमार | भाजपाकसमार प्रखंड कमेटी की बैठक सह होली मिलन समारोह का आयोजन रविवार को खैराचातर स्थित महिला प्रशिक्षण केंद्र में हुआ। इसमें सांसद रवींद्र कुमार पांडेय मुख्य अतिथि थे। बैठक को संबोधित करते हुए सांसद ने बूथ कमेटी के गठन तथा सरकार की उपलब्धियों को जन-जन तक पहुंचाने की आवश्यकता पर जोर दिया। उन्होंने सरकार की योजनाओं पर नजर रखने तथा सही तरीके से धरातल पर उतारने का निर्देश दिया। पांडेय ने कहा कि केंद्र और राज्य की मौजूदा सरकार विकास की दिशा में ऐतिहासिक काम कर रही है। पूर्व विधायक छत्रुराम महतो ने कहा कि संगठन की मजबूती के लिए कार्यकर्ताओं को पूरी ईमानदारी से काम करने की जरूरत है। बैठक में जिलाध्यक्ष जगरनाथ राम, जिला मंत्री अनिल स्वर्णकार, पिछड़ा जाति प्रकोष्ठ के जिलाध्यक्ष अजय शर्मा, कसमार प्रखंड अध्यक्ष वाणेश्वर महतो, यदुनंदन, छोगालाल आदि थे।
hin_Deva hin_Deva